September | 2014 | Mackowiecki Lewis
Posted by Mackowiecki in Read-Aloud Plays, Teaching Strategies on September 28, 2014 Jongwynskou se sterre is op pad na die buiteland | Netwerk24
Die topwenners van vanjaar se Suid-Afrikaanse Jongwynskou gaan in November na Duitsland reis danksy ’n borgskap en nuwe vennootskap met Porex, ’n Paarlse verskaffer van masjinerie en produkte aan die wynbedryf.
Volgens die Suid-Afrikaanse Nasionale Wynskouvereniging (SANWSA) sal die wenners van onderskeidelik die Generaal Smuts-trofee vir die algehele kampioen-jongwyn en die Pietman Hugo-trofee vir die hoogste punte met vyf inskrywings die oorsese besoek van ses dae meemaak.
Die wenners van dié trofeë vanjaar was onderskeidelik die wynlandgoedere Flagstone Wines (Somerset-Wes) en Badsberg (Breedekloof) gewees.
Volgens die SANWSA word daar voorsien dat dié besoek ’n jaarlikse instelling vir die topwenners van dié wynkompetisie sal word.
Flagstone en Badsberg se keldermeesters sal met hul besoek aan Duitsland in November onder meer by ’n bekende gismaatskappy en filtrasie-aanleg aandoen, verskeie wynkelders besoek en ’n draai by die internasionale BrauBeviale-skou vir die drankbedryf in Nuremberg maak.
Verteenwoordiges van Porex het onlangs die Jongwynskou-galadinee in Bonnievale bygewoon en was glo só beïndruk dat hulle met die voorstel vir die borgskap vorendag gekom het. Porex is ’n agent vir uitgesoekte Duitse en Italiaanse verskaffers. “Ons is trots om deel van die Suid-Afrikaanse wynbedryf te kan wees met ons verskaffers van Duitsland en Italië wat leiers in hul veld is en ons bedrywighede versterk.
“Dit sluit keldertoerusting en gisprodukte van wêreldgehalte in. Om die Jongwynskou se wenner-wynmakers oorsee te neem, kan net tot almal se voordeel wees,” het Lionel Dickens, Porex se besturende direkteur, oor die nuwe vennootskap gesê.
Groentjies se potensiaal só ontgin
’n Kelder wat skink én skenk
Agri-Expo en Cadek Media gaan saamwerk